|  |  |  |
| --- | --- | --- |
| Titel: | **Vejledning til tv-udsendelsen *Jeg, mig og min selfie*** |  |
| Temaer: | Selviscenesættelse, selvportrætter, selfies, sociale medier |
| Fag: | dansk |
| Målgruppe: | 8.-10. kl. |
|  |  |
|  | **TV-udsendelse:** *Jeg, mig og min selfie - kunsten at portrættere sig selv*, DR2, 2021, <https://kp.mitcfu.dk/TV0000124174>  **Faglig relevans/kompetenceområder**  Det er oplagt at bruge udsendelsen i dansk i de store klasser i arbejdet med fordybelsesområder som selviscenesættelse, selvportrætter og sociale medier.  **Kapitelsæt**  Book kapitelsæt sammen med tv-udsendelsen til eleverne, som er organiseret efter de 5 temaer, som behandles i udsendelsen: Politikeres selfies, fortidens selvportrætter, kunstneres selfies, Selfies som kropsaktivisme og sygdom-selfies. Opgaverne nr 1,2,6 og 11 i kapitelsættet er mere generelle.  **Organisering**  Fordel eleverne i 5 grupper, da der er 5 temaer om selfies i udsendelsen: Politikeres selfies, fortidens selvportrætter, kunstneres selfies, Selfies som kropsaktivisme, sygdom-selfies. Hver gruppe arbejder med ét tema, som de efterfølgende fremlægger for klassen. Opgave 1, 2, 6 og 11 i kapitelsættet arbejder alle grupper med, da de fungerer som intro og outro.  **Ideer til undervisningen**  FØR  Tal med eleverne om deres forhold og holdninger til selfies, inden de ser udsendelsen.  UNDER  Lad dem se udsendelsen i sin helhed derhjemme som lektie. Man kan booke den til sine elever, som så kan se den ved at logge på mitcfu.dk med Unilogin og finde den under ‘Mine materialer’.  I undervisningen: Fordel eleverne i fem grupper, som hver arbejder ét af de fem temaer, som de går i dybden med og bagefter fremlægger for klassen. Gruppen genser de klip, som hører til deres tema og arbejder med de tilhørende opgaver.  Alle grupper arbejder med opgave 1,2, 6 og 11.  EFTER  **Kreative ud-af værket-opgaver**   1. Eleverne kan som en kreativ afsluttende opgave tage en selviscenesættende selfie, som kan være  * aktivistisk * satirisk * kommenterende (på et tema eller debat i nutiden om fx danskhed, kønsroller, køn eller klima) * provokerende * ærlig * refererende til et kunstværk * ...  1. Eleverne kan også tage en selfie, der skal efterligne en af de selfies, som de har set i udsendelsen. En som de synes var særlig interessant. | |